South Park: The Stick of Truth

South Park: The Stick of Truth er et videospill i rollespillsjangeren utviklet av Obsidian Entertainment i samarbeid med South Park Digital Studios, og er utgitt av Ubisoft. Spillet var først utgitt i mars 2014 for Windows, Xbox og Playstation, og i etterkant ble en Mac OS-versjon tilgjengelig.

Spillets handling tar plass i verdenen fra TV-serien South Park. Skaperne av South Park, som spillet er tuftet på, har lånt sine stemmer til avatarene og figurene i spillet. Spillerne fremtrer som en av guttene fra universet, deriblant de fire hovedfigurene i TV-serien, Stan, Kyle, Cartman og Kenny, som forsvarer byen mot trusler, og skal bekjempe «monstre» som gnomer og hippier lagt til en fortelling basert på eldre videorollespill og rollespill som Dungeons & Dragons og spesielt laiv.

 Gameplay 
Spilleren kontrollerer en karakter kjent som «The New Kid» mens han utforsker den fiktive byen South Park i Rocky Mountains, Colorado. Spilleren kan fritt bevege seg rundt i byen, selv om enkelte områder forblir utilgjengelige frem til bestemte tidspunkter i historien er nådd. Bemerkelsesverdige karakterer fra serien – inkludert Eric Cartman, Butters, Stan og Kyle følger spilleren på enkelte oppdrag, selv om bare én karakter kan være aktiv til enhver tid. I begynnelsen av spillet kan spilleren velge en av fire karakter-typer; Fighter, Thief, Mage eller Jew. Jøde-klassen spesialiserer seg på "Jew-jitsu" og langdistanse-angrep. Hver klasse har spesifikke evner.

Ved å gjennomføre oppgaver og vinne kamper, kan spilleren nå høyere nivå, og få nye evner eller oppgraderinger. Våpen og rustninger kan forbedres, som falske vampyr-tenner, tyggegummi eller en Jewpacabra-klo. Disse gjenstandene kan skade motstandere, svekke fiendens rustning, øke spillerens egen helsen eller stjele helse fra motstandere. Men enkelte motstandere er immune mot en eller flere av disse effektene.

 Handling 
The New Kid har flyttet sammen med foreldrene sine til South Park, for å unnslippe fortiden deres. Han allierer seg raskt med Butters, Kenny og deres leder Eric Cartman. Med kallenavnet "Douchebag" blir New Kid introdusert for den ettertraktede Stick of Truth. Men kort tid senere blir de angrepet, og fienden deres får tak i Stick of Truth. Cartman forviser Clyde fra gruppen deres, fordi han ikke klarte å beskytte Stick of Truth. Ved hjelp av Cartmans beste krigere, gjenvinner Douchebag pinnen fra Jimmy. Men den natten blir Douchebag og flere innbyggere fra South Park bortført av romvesener. Douchebag slipper unna ved hjelp av Stans far, Randy, og romskipet styrter i byens kjøpesenter.

Om morgenen har dette UFO-krasjstedet blitt forseglet av den amerikanske regjeringen, og for å villede innbyggerne påstår de at en ny Taco Bell skal bygges der romskipet hadde krasjet. Cartman og Kyle gir Douchebag i oppgave å rekruttere Goth-barna til deres respektive sider, og hver side påstår at den andre siden har Stick of Truth. Men Douchebag infiltrerer krasj-stedet, og oppdager at myndighetene planlegger å ødelegge hele byen South Park fordi et merkelig stoff skal ha blitt sluppet løs fra romskipet. Dette stoffet kan forvandle alle levende vesener til Adolf Hitler-aktige nazistiske zombier, og viruset risikerer å bli spredt over hele South Park.

Den kvelden leder Cartman eller Kyle (avhengig av hvilken karakter spilleren velger å følge) sin side mot den andre siden ved barneskolen deres. Her får barna vite at Clyde hadde stjålet Stick of Truth som hevn etter å ha blitt forvist fra laget av Cartman. Agenter fra regjeringen dukker opp, og avslører at Douchebag hadde gått i skjul for å unnslippe dem på grunn av hans evne til raskt å få venner og bygge sosiale nettverk som Facebook, som regjeringen ønsket å bruke til deres egne formål.

 Referanser 

 Eksterne lenker 


Kategori:PlayStation 3-spill
Kategori:Dataspill utviklet i USA
Kategori:South Park-dataspill
Kategori:Xbox 360-spill
Kategori:Windows-spill
Kategori:PlayStation 4-spill
Kategori:Nintendo Switch-spill
Kategori:Datarollespill
Kategori:Dataspill fra 2014